
The needs and behavior of the consumers are elements that should be taken into account by economic agents in the context of square economy. In this reality, market appears to be a place where wishes and needs of consumers meaning the request meet those of manufacturers, meaning the offer and all this movement will be influenced by the manner of resolving the conflict between consumers and producers. There exists the risk that countries in transition to square economy may exclusively relay on the market. An offensive action of economic agents on the market could lead to inequalities and disregard to the social necessities. So, the existence of some settlements is necessary in order to create the premises of an honest, competitive environment and the protection of consumers at a high level.
UE reprezintă cel mai dezvoltat sistem internaţional de formulare a politicilor de mediu. O entitate instituţională cuprinzătoare cu norme de mediu obligatorii şi aplicabile.
Tratatul de la Maastricht (1992) şi Tratatul de la Amsterdam (1997) au continuat consolidarea priorităţilor de mediu prin formularea principalei misiuni a UE ,,o dezvoltare echilibrată şi durabilă” (preambul, Articolul 2). Aceasta ar trebui să conducă la un nivel ridicat de protecţie, prevenţie şi precauţie, la politici bazate pe sursă, prin care plătesc poluatorii, şi la o integrare puternică a considerentelor de mediu în toate celelalte politici ale UE. În conformitate cu tendinţele internaţionale (în special dinamica ONU, prin reuniunea UNCED de la Rio din 1992 şi Summitul mondial al dezvoltării durabile de la Johannesburg din 2002), ultimele două programe de acţiune au pus accentul pe dezvoltarea durabilă, nu numai pe înguste obiective de mediu. Acest ultim aspect subliniază şi faptul că politicile de mediu ale UE au devenit parte a globalizării chestiunilor şi normelor de mediu. UE şi-a asumat într-o anumită măsură conducerea globală în chestiuni precum biodiversitatea, deşertificarea, protecţia pădurilor şi, nu în ultimul rând, încălzirea globală. Diferenţa de abordare dintre UE şi SUA în aceste chestiuni a devenit şi parte a unui interesant ,,joc” diplomatic implicând coaliţii variabile de ţări pe diferite chestiuni.
Într-o perioadă de aproximativ 30 de ani, mediul a devenit unul din domeniile importante ale UE şi, în plus, UE a devenit un actor major în privinţa politicilor de mediu. Aceasta a determinat adaptarea instituţiilor, bugetelor şi chiar a priorităţilor de politică ale UE.
Impactul Agenţiei Europene de Mediu a fost subestimat de cei nefamiliarizaţi cu domeniul. Proiectată de la sfârşitul anilor `80 şi în sfârşit înfiinţată în 1994, acest organism al UE, cu sediul în Copenhaga, s-a dedicat furnizării unor informaţii solide şi independente asupra mediului UE. A devenit principala sursă de informaţii pentru cei implicaţi în elaborarea, adoptarea, punerea în aplicare şi evaluarea politicii de mediu. Bogăţia informaţiilor comparative asupra tuturor aspectelor de politică este de necontestat, la fel ca şi importanţa rapoartelor sale periodice asupra diverselor aspecte ale politicii.
Printre celelalte instituţii cu competenţe mai puţin cunoscute în problemele de mediu se numără Comitetul Regiunilor, Comitetul Economic şi Social şi Banca Europeană de Investiţii. Importanţa lor reprezintă credinţa că politica de mediu trebuie coroborată cu dezbaterile socio-economice; că deşi chestiunile de mediu sunt din ce în ce mai mult considerate globale, există multe diferenţe şi oportunităţi regionale şi că investiţiile publice mari trebuie să ia în considerare aspectele de mediu.
La nivelul societăţii civile, principala activitate aparţine aşa-numitului grup Green 9. Acesta reprezintă cele mai importante mişcări de mediu, organizate la nivel european. Printre acestea se numără WWF, Greenpeace, Friends of the Earth, Birdlife International şi European Environmental Bureau. Acestea nu au un statut formal în instituţiile europene, totuşi la nivel informal sunt extrem de importante în procesul formulării politicilor. Prin contacte multiple cu comisia (care şi subvenţionează destul de substanţial unele organizaţii), vocea societăţii civile reprezentând interesele de mediu ia parte la proces. Cea mai interesantă organizaţie din punct de vedere al impactului şi al unei perspective largi de politică este European Environmental Bureau (E.E.B.). Cu peste 140 de organizaţii membre, din 30 de ţări, reprezentând peste 15 de milioane de membri, este de departe cea mai mare federaţie sau organizaţie umbrelă a mişcărilor de mediu din Europa.
Rolul explicit al EEB este de ,,a proteja şi ameliora mediul înconjurător din Europa şi de a permite cetăţenilor Europei să joace un rol în atingerea acestui scop”. Apelul la participarea cetăţenească merită subliniat, în special în contextul dezbaterii cu privire la deficitul democratic al UE. Într-adevăr, unul din obiectivele principale ale Green 9 este îmbunătăţirea naturii participative a formulării şi punerii în aplicare a politicii de mediu a UE. Dat fiind principiul subsidiarităţii, implicarea cetăţenilor poate avea loc la diferite niveluri. Ceea ce aşteaptă aceştia de la comisie este ca principiile participării să fie luate din ce în ce mai mult în considerare la formularea politicilor. În ceea ce priveşte
Convenţia de la Aarhus, care subliniază explicit drepturile cetăţenilor la participare şi informare, mişcările de mediu au subliniat puternic acest aspect în ultimii ani.
După Conferinţa Naţiunilor Unite pentru Mediu şi Dezvoltare de la Rio de Janeiro din 1992, dezvoltarea durabilă a devenit principiul de bază al câtorva domenii importante. Într-adevăr, aproape toate documentele de politică din domenii diverse, ca energia, dezvoltarea, transporturile, cercetarea ştiinţifică şi mediul, fac trimitere la dezvoltarea durabilă ca obiectiv global la care trebuie să contribuie respectiva politică, fie menţionând-o ca fundament al politicii (precum ,,energia durabilă” sau ,,transportul durabil”). UE a fost principalul susţinător al integrării politicii de mediu. Aceasta implică incorporarea obiectivelor de mediu în toate etapele de formulare a politicilor în alte sectoare, cu recunoaşterea specifică a acestui obiectiv ca principiu director în planificarea şi executarea politicilor. În fapt, acest lucru merge mult în direcţia principiilor fundamentale ale dezvoltării durabile. De asemenea, dezvoltarea durabilă a reprezentat, începând cu Tratatul de la Maastricht, un principiu director şi, ca atare, a făcut parte din cele mai multe politici UE.
Un angajament formal privind dezvoltarea durabilă a fost luat în cursul discuţiilor care au generat aşa-numitele strategii Lisabona şi Göteborg. În timp ce acordul realizat în cursul Summit-ului de la Lisabona a schiţat o strategie care să transforme UE în cea mai competitivă economie din lume până în 2010 (o dată considerată în prezent nerealistă), acestei strategii i s-a adăugat o dimensiune de mediu, sub preşedinţia suedeză. La nivelul UE, ambele obiective au fost combinate într-o strategie de dezvoltare durabilă. Totuşi, în acest moment, puţine lucruri indică în direcţia esenţei acestei strategii, respectiv o decuplare treptată a economiei. Aceasta înseamnă că performanţa economică sau crearea bogăţiei ar trebui decuplată de impactul asupra mediului. Ameliorarea eficienţei utilizării resurselor naturale – energie şi altele – şi transformările mai
radicale ale tehnologiei (de exemplu, regimul nostru energetic) formează scheletul acestei strategii. Numai în acest mod scade impactul negativ pe care îl are uniunea asupra stării globale a mediului. De asemenea, este un element esenţial al solidarităţii globale, deoarece lasă loc dezvoltării sudului, fără a tensiona excesiv ecosistemul global.
Aspectele cruciale ale acestei politici din punctul de vedere al mediului sunt următoarele. În primul rând, respectarea acordurilor de la Kyoto privind încălzirea globală şi preluarea conducerii în negocieri care trebuie să ducă la obiective post-Kyoto pe termen mai lung.
Legate de acest scop sunt şi dezvoltarea şi utilizarea crescută a surselor de energie regenerabilă. Este clar că acest lucru va fi probabil cea mai serioasă provocare a următoarelor decenii, deoarece sistemul energetic actual are prea multe externalităţi negative, în timp ce noile tehnologii sunt în mare parte încă în faza de dezvoltare. În al treilea rând, o analiză serioasă şi critică a Politicii Agricole Comune (PAC), a fondurilor structurale şi a politicilor în domeniul transporturilor, în acord cu obiectivele dezvoltării durabile. Pentru PAC, acest lucru include şi foarte dificila dezbatere cu privire la contingente, preferinţe şi preţuri şi impactul lor asupra pieţii globale pentru produse agricole. Este evident că această dezbatere are şi o puternică dimensiune Nord-Sud, deoarece fermierii din ţările în curs de dezvoltare au dificultăţi majore în a intra pe piaţa UE cu produsele lor. La fel de importantă este mărirea controlului democratic şi a participării la aceste politici. În sfârşit, este obligatoriu un angajament serios al firmelor faţă de dezvoltarea durabilă, pentru ca obiectivele de politică să aibă şanse de succes. Ca actori principali în procesele de producţie, creare de locuri de muncă, dezvoltarea tehnologică şi inovare, precum şi în poluare, este esenţial ca firmele să fie implicate şi să preia conducerea în privinţa dezvoltării durabile. Terminologia şi know-how-ul afferent deja există în cea mai mare parte. Termeni precum responsabilitatea socială a corporaţiilor, management ,,triple bottom line”, antreprenoriat durabil etc., sunt bine cunoscute în comunitatea de afaceri şi primesc o substanţială atenţie verbală din partea reprezentanţilor oficiali, dar totuşi nu au dus la multe schimbări fundamentale.
Politica de mediu actuală a UE face parte dintr-un larg obiectiv fundamental, şi anume crearea şi contribuirea la o societate globală mai durabilă. UE şi- a asumat conducerea globală în dezbaterile care însoţesc această provocare, în absenţa vreunui angajament american în aceste chestiuni.
Una dintre problemele cărora li s-a acordat multă atenţie în evaluarea politicilor de mediu ale UE este decalajul de punere în aplicare. Diferenţa dintre obiectivele Programelor de Acţiune de Mediu şi rezultatele acestora a fost deseori foarte mare.
O remarcă foarte generală, dar nu mai puţin valabilă, este aceea că evoluţiile de la nivelul societăţii le-au depăşit pe cele de la nivelul politicilor. Un exemplu clasic este ameliorarea calităţii aerului datorată politicilor de mediu, anihilată de creşterea enormă a transportului – atât automobile, cât şi camioane – care a determinat în ansamblu o calitatea mai proastă a aerului în anumite privinţe. Politicile de mediu trebuie evaluate în contextul tiparelor schimbătoare ale producţiei şi consumului.
Importantă este activitatea desfăşurată de Agenţia Europeană de Mediu pentru elaborarea unor bune cunoştinţe, date, instrumente, practici etc. care ar contribui la politici adaptate şi adoptabile. UE a fost dintotdeauna un susţinător puternic al formulării integrate a politicii de mediu şi a unei planificări pe termen lung, dar aplicarea efectivă a acestor principii în propriile sale politici s-a dovedit o provocare serioasă.
Principalele probleme se situează la nivelul statelor membre. Acestea trebuie să pună în aplicare directivele UE, totuşi deseori nu reuşesc acest lucru în timp util şi în mod eficient. Instituţiile UE nu pot fi blamate pentru aceasta, fiind responsabilitatea clară şi univocă a statelor membre.
Regimul de punere în aplicare al UE este natura obligatorie a directivelor sale, cu alte cuvinte mecanismul său de realizare a conformităţii. Comisia, cetăţenii şi organizaţiile, au dreptul de a utiliza instrumentele juridice ale UE pentru a cere punerea în aplicare atunci când aceasta eşuează. Comisia poate face aceasta prin procedura privind încălcarea dreptului comunitar, procedura de penalizare şi hotărârea preliminară, înainte de a recurge la o acţiune propriu-zisă în faţa Curţii Europene de Justiţie. Cetăţenii şi organizaţiile au dreptul (în chestiuni internaţionale de mediu) de a da în judecată statul sau alţi actori la nivelul UE.
În ceea ce priveşte rezultatul efectiv al politicilor de mediu ale UE, unele probleme s-au ameliorat. Printre acestea se numără calitatea apelor de suprafaţă, calitatea aerului în ceea ce priveşte anumite substanţe (ploile acide, de exemplu), desemnarea treptată a zonelor de protecţie a faunei şi naturii etc. Unele domenii au cunoscut o deteriorare, rămânând provocări uriaşe, chiar dacă UE a acordat atenţie substanţială acestora. Printre acestea se numără declinul biodiversităţii, încălzirea globală, deteriorarea faunei piscicole şi probleme de poluare a aerului legate de un trafic din de în ce mai puternic.
Este evident că mediul, a suferit schimbări fundamentale în ultimele decenii. De la o problematică ignorată în momentul conceperii proiectului european de integrare şi cooperare, a devenit unul din cele mai vizibile şi puternice domenii.
Importantă este activitatea instituţiilor care modelează politica prin influenţarea guvernelor naţionale, a comisiei, a Parlamentului European şi a structurilor instituţionale. Organizaţiile angajatorilor, sindicatele şi mişcările ecologiste joacă cel mai important rol în această problematică. Ele reprezintă actorii decisivi în abordările mai recente ale administraţiei de mediu. Rolul cel mai puţin vizibil în mod formal, dar totuşi important, este jucat de lobby-iştii organizaţiilor industriale de ramură şi de reprezentanţii mişcării ecologice europene. Conceperea unor directive bune şi eficiente s-a dovedit a fi o provocare serioasă. Acelaşi lucru este valabil pentru punerea efectivă în aplicare. Unele dintre aspectele fundamentale referitoare la biodiversitate, încălzire globală şi regimul energetic nu sunt rezolvate şi cel mai probabil nu vor fi rezolvate prin abordări standard de politică.

